Il-Mewt ta' Żewġ Saċerdoti Dun Ġużepp Xerri Ftit tax-xhur ilu l-Mulej Ġesti għoġbu jsejjaħ għal għandu lil Dun Ġużepp Xerri, saċerdot li twieled fiż-Żejtun. Dun Ġużepp ordna qassis nhar is-17 ta' Marzu,1956, meta kien joqgħod f'dar fil-bidu ta' Triq Santa Marija, fuq ix- xellug. Ħidma f'Ħal-Qormi Dakinhar fiż-Żejtun ordnaw saċerdoti oħra li kienu joqogħdu fiż-Żejtun. Dawn kienu Dun Anġ Sevchell, Dun Victor Grech, li kien Bormliż rifuġjat fiż-Żejtun minħabba l-gwerra, Patri Dun Ġużepp Mifsud, Agostinjan u jiena. L-ewwel ħidma pastorali tiegħu Dun Ġużepp Xerri wettaqha bħala viċi-parroku fil-parroċċa ta' San Bastjan Ħal- Qormi. Dak iż-żmien il-knisja parrokkjali ta' San Bastjan ma kenitx il-knisja kbira li naraw illum, iżda knisja wisq aktar ċkejkna. Il-ħidma tiegħu f'San Bastjan kienet tesiġi minnu sagrifiċċju ġmielu għaliex bħala viċi- parroku hu kien jgħin, bi nhar u bil- lejl fil-parroċċa fejn kien iservi, jiġifieri kellu jinqata' miż-Żejtun. Qegħdin nitkellmu dwar drawwa li kienet teżisti madwar 70 sena ilu, meta n-nies kienu jippreferu jmutu fi djarhom u mhux fl- isptar kif isir illum. Allura l-viċi-parroku kien ikollu joqgħod fil-parroċċa fejn kien iservi. Ċerti familji kien ikollhom kamra speċjali fejn il-qassis kien jistrieħ bil-lejl, meta xi ħadd mill-familja kien moribondi Meta għadda xi żmien Dun Ġużepp ġie lura fiż-Żejtun. Ħidma fiż-Żejtun Fiż-Żejtun Dun Ġużepp, barra l-ħidma li kien iwettaq fil-knisja parrokkjali, intefa' b'ruħu u ġismu fil-knisja tal-Madonna tas-Sinjura fir-Raħal ta' Fuq. Kien dilettant ħafna tal-festa ta' Santa Fit-Tridu kien jaqra l-kurunella tal-Qaddisa u wara jippreżenta r-relikwa tagħha għall-bews tan-nies, b'dak li kien jissejjaħ l-osklu (mill-Latin, li jfisser 'bewsa'). Dun Ġużepp kien jieħu gost jipprietka, u spiss nhar ta' Sibt, kien imur iqarar fil-parroċċa tal-Imsida. Kien saċerdot umli, u kont nosservah kull nhar ta' sibt filgħaxija joqgħod jisma' b'attenzjoni kbira, l-omelija li l-qassis li jkun qed iqaddes kien jagħmel, biex jitgħallem minnu. Għaddew ħafna snin u min jaf kemm ħa nies mir-Raħal ta' Fuq f'pellegrinaġġi lejn is-Santwarji tal-Madonna f'diversi rkejjen ta' Malta. L-aktar li kien iħobb kien il-pellegrinaġġ li l-parroċċa taż- Żejtun kienet tagħmel f'Mejju għall-Madonna tal-Mellieħa. Kien organizzatur tajjeb ħafna; kien jirnexxilu jimla aktar minn tużżana 'coaches' f'dak il-pellegrinaġġ. L-aħħar snin ta' ħajtu għaddiehom jistrieħ fid-Dar tal- Kleru, fejn daħal meta kellu 78 sena. Il-Qaddejja taċ- Ċenaklu daru ħafna bih għax beda jbati bid-dimenzja. Jalla l-Mulej Ġesu jippremjah għal dak kollu li wettaq għall-ġid tal-erwieħ. Dun Ġużepp Scerri, bi grupp miż-Żejtun, għall-Festa ta' Santa Rita ġewwa l-Buskett, 1968 Saċerdot ieħor b'rabta maż-Żejtun li l-Mulej għoġbu jsejjaħ għal għandu ftit tax-xhur ilu hu Mons. Dun Lawrenz Mifsud. Propjament Dun Lawrenz ma twelidx iż-Żejtun iżda fil-Birgu fejn twieled fis-sena 1933 minn Lorenzo u Tereża neċ Sevchell. Rifuġjat fiż-Żejtun Allura meta bdiet it-Tieni Gwerra Dinjija fl-1940, Wenzu kien għadu tifel ta' 7 snin, iżda peress li l-Birgu kien mira tal-ajruplani tal-għadu, il-familja tiegħu ġew rifuġjati fiż-Żejtun, u bdew joqogħdu fi Triq Luqa Briffa. Bħala tifel kien jissejjaħ Lorrv u kienet is-sinjorina, oħt l-arċipriet Dun Manwel Brincat, li bdiet tagħtih lezzjonijiet tal-mużika bla ħlas. Missieru, biex jgħajjex lill-familja, fetaħ ħanut tal- 'grocer' wara l-knisja ċkejkna ta' Santa Marija fir-Raħal ta' Fuq. Sfortunatament kien f'dan il-ħanut li missieru miet snin aktar tard. Hekk dan Wenzu u ħutu trabbew fil-qalba taż-Żejtun. Għaddew numru sew ta' snin sakemm fl-1959 Wenzu sar saċerdot, wara li ħuh akbar minnu kien sar patri Agostinjan. Dun Lawrenz, qaddes l-Ewwel Quddiesa solenni fil-kolleġġjata ta' San Lawrenz, il-Birgu. Warda Bajda, Warda Safja 4 L-ewwel snin tas-saċerdozju tiegħu Dun Lawrenz għaddiehom fiż-Żejtun. Hu kien bravu ħafna fil-mużika u allura kiteb antifona ta' Santa Katarina, barra li kien organista fil-knisja parrokkjali. Iżda, bla dubju ta' xejn, l-aktar opra li hu ħallielna fil-parroċċa tagħna kienet il- mużika tal-innu popolari 'Warda bajda, warda safja'. Il-kliem ta' dan l-innu, tant għal-qalb taż-Żwieten, kien inkiteb mis- Sur Palmier Ċeċi, ħaten Dun Ġwann Palmier li dak iż-żmien kien prokuratur tal-knisja parrokkjali. F'kull parroċċa li kien Dun Lawrenz dejjem kellu xi opra memorja tiegħu. F'M'Xlokk u l-Birgu Wara xi żmien, Dun Lawrenz inħatar kappillan ta' M'Xlokk fejn ħa ħsieb biex isir armar bżonjuż fis-sagristija. Iżda għal darb'oħra, jien jidhirli li f'Marsaxlokk, l-aħjar ħaġa li ħalla kien il-pellegrinaġġ nazzjonali u annwali, li bis-saħħa tiegħu beda jiġi jsir, u hekk għadu, f'dan ir-raħal marittimu tas-sajjieda. Wara, Mons. Arċisqof ħatru arċipriet tal-Birgu, raħal twelidu fejn dam kważi 19-il sena sħaħ, u fejn waqqaf kor parrokkjali. Sadattant il-periklu tal-gwerra kien spiċċa għal kollox, u wasal iż-żmien tar-riforma kbira fil-liturġija tal- Knisja. Allura fil-Birgu, l-Arċipriet Mifsud mexa mad-direttivi Mons. Lawrenz Mifsud jippatroċinja kunċert ta' mużika sagra fl-okkażjoni tal-250 sena mill-kuntratt tal-Vara Titulari. tal-Knisja. Għamel l-Altar Mejda u Ambone, Ġilandra ġdida, niċċa għall-Istatwa ta' San Lawrenz u bankijiet għan-nies. Fil- Birgu wkoll mexxa kumitat b'tifkira tal-400 sena mill-Assedju l-Kbir. Bis-saħħa t'hekk diversi kardinali żaru t-tempju ta' San Lawrenz. Dun Lawrenz laħaq chaplain tar-Roval Naw. Fis-Siġġiewi i L-aħħar snin tal-ħidma pastorali tiegħu Dun Lawrenz għaddiehom fis-Siġġiewi fejn sar Arċipriet fl-1983 u fejn kompla juri l-ħeġġa tiegħu għall-ġid tal-erwieħ. Tant hu hekk li ħa ħsieb jibdel f'kappella 'garage' biex jilħaq il-bżonnijiet reliġjużi ta' numru ta' Siġġiwin li qabel ma kinux moqdija tajjeb, peress li kienu joqogħdu 'l bogħod mill-knisja parrokkjali. Din hi l-kappella tas-S.Sma Trinità fiż-żona ta' Kirċippu. Fis-Siġġiewi wkoll waqqaf kor, kompla l-bradella ta' San Nikola u wettaq xogħol fiċ-ċimiterju, li issa jesa mal- 400 qabar. Barra minn hekk ħa ħsieb ukoll xi għamara fis- sagristija. Tant ħabb lis-Siġġiewi li kera dar f'din il-parroċċa fi Triq Lorenzo Gafà fejn beda jgħammar mal-membri tal- familja tiegħu. Wara numru ta' snin oħra Mons. Arċisqof ħatru Monsinjur tal-Katidral fis-sena 1994. Iżda Dun Lawrenz ma nesiex il-ħidma pastorali, mhux biss fil-Kon- Katidral ta' San Ġwann, fis-Siġġiewi, iżda wkoll saħansitra fis-Santwarju l-ġdid tal-Qalb ta' Ġesu f'Ħaż-Żebbuġ. Qatt ma ninsa l-laqgħa li għamilli meta jien żort dan is-santwarju ma' numru ta' nies. Iżda Ġesu lil Dun Lawrenz riedu aktar viċin tiegħu u għalhekk sejjaħlu għandu fis-Saltna tas-Sema fis-sena 2017.